title: "Henning Rinken"
text: "Hinrich Reinert Hinrichs ( * 2.9.1777, \u2020 25.3.1862) waar uk Henning Rink Hennings of kuurter Henning Rinken n\u0113mt. Sin W\u00fcf wiar sent di 17. 10. 1805 Merret Broder Decker (* 10.1.1780, \u2020 12.5.1871), diar en Ee\u0111erfaar fan Lorens di Haan wiar.\n\nHenning Rinken heer en Chroonik fan S\u00f6l \u0101pskrewen, wat Karl Schmidt-Roden\u00e4s en sin W\u00fcf Marianne ofskrewen haa. Albert Panten heer dit da twertleesen en \u00fctd\u00f6nen, en dit Nuur\u0111friisk Instituut heer dit prentet en forliar.\n\nAur Henning Rinken\nBit 1820 es hi t\u00f6 See faart en heer da \"die See bedankt\". Achter\u00f6n heer hin \u00fcs ark'jen forsaacht en lewi fan dit, wat \u00fct L\u00f6n t\u00f6 fo wiar. Fuar di Gimiinskep wiar hi altert \u00f6n Gang. Hi sl\u00fct man dach me dit Uurt: \"Undank ist der Welt Lohn.\", en des uur da uk me Talen bilair.\n\nAur dit Bok\nHenning Rinken her mesken ek olterfuul liirt, man hi k\u00fcr me sin Taachten om, en hi wiar iarelk. Sa last h\u00f6m sin skrewen D\u00fctsk, wat di Omseters sa aurnomen haa, mesken l\u00fcstig, man di Iarnsthaftighair fan di \u0100pteekningen giar diaraur ek forleesen.\n\nDit Bok bigent me en Ofskreft fan Kielholts Forteling aur Eidem en di Kristianisiaring \u00fcp S\u00f6l, en des es \u00fcp en wunerligi Aart fan Platd\u00fctsk skrewen, man gur t\u00f6 lees. Di Chroonik bigent ombi dit Jaar 1.000.\n\nAur di \"Hedigen\" meent Rinken: \"Die vorstehende Benennungen der Dorfstheile sind auf folgende Weise entstanden, n\u00e4mlich: Nord-, Ost, S\u00fcd- und Westhedig, weil diese Gegenden, als sie noch unbebaut waren, den Namen Nordhede, Osthede (...) hatten. Das Wort Hede bedeutet Heide oder Heideland, und Hede ist sp\u00e4ter zu Hedig verwandelt.\"\n\nUk dit wat S\u00f6l \u00fct- en iinf\u00f6\u00f6ret heer (\"iinf\u00f6\u00f6ri maast\"!) uur biskrewen.\n\nRinken fortelt fan di Aart, hur'ling em t\u00f6 Bisjuk ging, \u00f6ner \"Die Lebensart\" (\"Wel I jit en Prekelster haa?\" en di Swaar wiar sa fuul \u00fcs \"kum iin, man w\u00fc haa't fuar deling ek beeter\"). Uk dit iinfachi Leewent, wat al om 1780 lungsom forleesen ging, uur biskrewen.\n\nSa jit dit, wan't om't Iit giar:\n\"Dazu rechne ich, was die Alten zu ihren Lebensunterhalt gebraucht haben, und was jetzt gebraucht wird. \u00dcber jene einen ausf\u00fchrlichen Bericht zu geben, dazu fehlet mir an geh\u00f6rigen Unterricht. (...) Kartofeln sind noch kaum 80 Jahren hier bekannt. Kaffe und Thee, kannten sie in alten zeiten g\u00e4nzlich nicht. (...) Mit welchen Riesenschritten hat das Caffetrinken zugenommen, w\u00e4hrend 80 Jahren. Wenn man gedenket, dass neulich in einem Jahre 41.000 Pfd. Caffe aus der Fremde, eingef\u00fchrt auf Sylt, das Pfund nur zu 7 Schil angeschlagen, so betr\u00e4gt dies 17.937 Mk.\"\n\nFutnooten\n\nBiografii S\u00f6l'ring"